APROBACIÓN DEFINITIVA MODIFICACIÓN ORDENANZA FISCAL IVTM
ADMINISTRACIÓN LOCAL — Municipal — Poio (Ordenanzas e Regulamentos, 31/03/2021)

Mediante acordo pleno núm.4857 adoptado en sesión extraordinaria realizada con data 9 de marzo de 2021, procedíase a prestar aprobación á desestimación das alegacións presentadas, con motivo da realización de período de información pública durante trinta días hábiles tras a publicación de anuncio no BOP de Pontevedra nº 4 de 8 de xaneiro de 2021 da aprobación inicial da modificación do artigo 5 da ordenanza fiscal reguladora do imposto sobre vehículos de tracción mecánica (acordo pleno núm.4831, sesión ordinaria de 29 de decembro de 2020). Dando cumprimento ao sinalado no art.17.4 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais procédese á publicación das modificacións aprobadas no artigo 5 e de conformidade cos principios de seguridade xurídica e publicidade, ao texto completo resultante da Ordenanza fiscal reguladora do imposto sobre vehículos de tracción mecánica: En virtude do artigo 160.3 da Lei 7/1985, de 2 de abril, reguladora das Bases de Réxime Local e dos artigos 15.1 e 59.1 do Texto Refundido da Lei Reguladora de Facendas Locais, aprobado por Real Decreto 2/2004, de 5 de marzo, este Concello establece a presente ordenanza fiscal reguladora do Imposto sobre Vehículos de Tracción Mecánica.1.—O imposto sobre Vehículos de Tracción Mecánica é un tributo directo que grava a titularidade dos vehículos desta natureza, aptos para circular polas vías públicas, calquera que sexa a súa clase e categoría.2.—Considérase vehículo apto para a circulación o que foi matriculado nos rexistros públicos correspondentes e mentres non causara baixa nestes. Aos efectos deste imposto tamén se considerarán aptos os vehículos provisto de permisos temporais e matrícula turística.3.—Non están suxeitos a este imposto: a) Os vehículos que foran dados de baixa nos Rexistros por antigüidade do seu modelo, e que poidan ser autorizados para circular excepcionalmente coa ocasión de exhibicións, certames ou carreiras limitadas ás desta natureza. b) Os remolques e semirremolques arrastrados por vehículos de tracción mecánica con carga útil non superior a 750 quilogramos.1.—Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadán. b) Os vehículos de representacións diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismo internacionais con sede ou oficina en España e dos seus funcionarios ou membros con estatuto diplomático. c) Os vehículos respecto dos cales así se derive do disposto en tratados ou convenios internacionais. d) As ambulancias e demais vehículos directamente destinados a asistencia sanitaria ou ao traslado de feridos ou enfermos. e) Os vehículos para persoas de mobilidade reducida a que se refire o apartado A do anexo II do Regulamento Xeral de Vehículos, aprobado por Real Decreto 2822/1998, de 23 de decembro. Así mesmo, están exentos os vehículos matriculados a nome de discapacitados para o seu uso exclusivo. Esta exención aplicarase en tanto se manteña ditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables aos suxeitos pasivos beneficiarios delas por máis de un vehículo simultaneamente. Para os efectos do disposto neste parágrafo, consideraranse persoas con minusvalía as que teñan esta condición legal en grao igual ou superior ao 33 por cento asi como, en aplicación do artigo 1.2 da Lei 51/2003, de 2 de decembro, os pensionistas da Seguridade Social que teñan recoñecida unha pensión de incapacidade permanente no grao de total, absoluta ou gran invalidez e os pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade. f) Os autobuses, microbuses e demais vehículos destinados ou adscritos ao servizo de transporte público urbano, sempre que teñan unha capacidade que exceda de nove prazas, incluída a do condutor. g) Os tractores, remolques, semirremolques e maquinaria provistos de Cartilla de Inspección Agrícola.2.—Para poder aplicar as exencións a que se refiren os parágrafos e) e g) do apartado 1 deste artigo, os interesados deberán instar a súa concesión indicando as características do vehículo, a súa matrícula e a causa do beneficio. Declarada a exención pola Administración Municipal, expedirase un documento que acredite a súa concesión. En relación coa exención prevista no segundo parágrafo e) do apartado 1 anterior, o interesado deberá aportar o certificado da minusvalía emitido polo órgano competente ou ben a resolución do Instituto Nacional da Seguridade Social (INSS) recoñecendo a condición de pensionista por incapacidade permanente, total, absoluta ou gran invalidez ou a resolución do Ministerio de Economía e Facenda ou do Ministerio de Defensa recoñecendo unha pensión de xubilación ou retiro por incapacidade permanente para o servizo ou inutilidade. Ademais, deberá xustificar o destino do vehículo, para o que deberá presentar unha declaración na que fará constar que o vehículo será destinado ao seu uso exclusivo e que será el mesmo o condutor do vehículo, ou que precisa dunha terceira persoa para que o transporte por non poder conducir debido á súa minusvalía, debendo facer constar neste último caso o nome do condutor do vehículo. Unha vez concedida a exención, e no caso de que o beneficiario da mesma incumpra o requisito anterior referinte ao uso exclusivo do vehículo na forma que se indica na declaración, o beneficiario perderá a exención concedida e será multado pola Alcaldía polo importe máximo permitido pola Lei, que actualmente ascende a 300,51 €, así mesmo, e previa incoación do expediente sancionador, poderá suspenderse por tempo determinado ou retirarse definitivamente o beneficio da exención concedida. Son suxeitos pasivos deste imposto as persoas físicas ou xurídicas e as entidades a que se refire o artigo 35.4 da Lei 58/2003, de 17 de decembro, Xeral Tributaria, a cuxo nome conste o vehículo no permiso de circulación.1.—O imposto esixirase con arranxo ao seguinte cadro de tarifas: Potencia e Clase de Vehículos EUROS De menos de 8 cabalos fiscais _______________________________ 15,00 € De 8 ata 11,99 cabalos fiscais________________________________ 42,00 € De 12 ata 15,99 cabalos fiscais ______________________________ 88,00 € De 16 ata 19,99 cabalos fiscais ______________________________ 118,00 € De 20 cabalos fiscais en adiante _____________________________ 147,00 € De menos de 21 prazas: 100,00 € De 21 a 50 prazas: 142,00 € De máis de 50 prazas: 178,00 € De menos de 1.000 kg. de carga útil: 50,50 € De 1.000 a 2.999 kg. de carga útil: 100,00 € De máis de 2.999 a 9.999 kg. de carga útil: 142,00 € De máis de 9.999 kg. de carga útil: 178,00 € De menos de 16 cabalos fiscais: 21,00 € De 16 a 25 cabalos fiscais: 33,00 € De máis de 25 cabalos fiscais: 100,00 € E) Remolques e semirremolques arrastrados por vehículos de tracción mecánica: De menos de 1.000 kg. de carga útil: 21,00 € De 1.000 a 2.999 kg. de carga útil: 33,00 € De máis de 2.999 Kg. de carga útil: 100,00 € Ciclomotores: 5,00 € Motocicletas ata 125 c. c.: 5,00 € Motocicletas de máis de 125 ata 250 c. c.: 9,00 € Motocicletas de máis de 250 ata 500 c. c.: 18,00 € Motocicletas de máis de 500 ata 1.000 c. c.: 36,00 € Motocicletas de máis de 1.000 c. c.: 72,50 € 2.—O cadro de cotas poderá ser modificado por Lei de Orzamento Xerais do Estado.3.—As cotas do imposto terán as seguintes bonificacións: a) Unha bonificación do 100 por cen para os vehículos históricos ou aqueles que teñan una antigüidade mínima de 25 anos, contados a partir da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar. b) Bonificación 75 por cento: Etiqueta 0 emisiones, Azul: Identifica a los vehículos más eficientes. Tendrán derecho a esta etiqueta eléctricos de batería (BEV), eléctricos de autonomía extendida (REEV), eléctricos híbridos enchufables (PHEV) con una autonomía de 40 km o vehículos de pila de combustible. c) Bonificación 50 por cento: Etiqueta Eco: Los siguientes en el escalón de eficiencia, se trata en su mayoría de vehículos híbridos, gas o ambos. Tendrán derecho a esta etiqueta eléctricos enchufables con autonomía inferior a 40 km, híbridos no enchufables (HEV), vehículos propulsados por gas natural y gas (GNC y GNL) o gas licuado del petróleo (GLP). Deben cumplir los criterios de la etiqueta C. Os extremos contemplados na bonificación deberán quedar acreditados na solicitude mediante presentación da ficha técnica do vehículo ou demás documentación que resulte necesaria.1.—O Período impositivo coincide co ano natural, agás no caso de primeira adquisición dos vehículos. Neste caso o período impositivo comezará o día en que se produza dita adquisición.2.—O imposto devéngase o primeiro día do período impositivo.3.—O importe da cota do imposto prorratearase por trimestres naturais nos casos de primeira adquisición e baixa definitiva do vehículo. Tamén procederá o prorrateo da cota nos mesmo termos nos supostos de baixa temporal por subtracción ou roubo do vehículo, e iso dende o momento en que se produza dita baixa temporal no Rexistro público correspondente. A xestión, liquidación, inspección e recadación, así como a revisión dos actos ditados en vía de xestión tributaria corresponde ao concello do domicilio que conste no permiso de circulación do vehículo, ou o organismo de xestión e recadación onde o Concello teña delegado este servizo.1.—No caso de primeiras adquisicións de vehículos ou cando estes se reformen de maneira que altere a súa clasificación para os efectos do presente imposto, os suxeitos pasivos presentarán na oficina xestora correspondente, no prazo de trinta días a contar da data de adquisición ou reforma, declaración-liquidación segundo o modelo determinado por este Concello, que conterá os elementos da relación tributaria imprescindible para a liquidación normal ou complementaria procedente, así como a realización da mesma. Acompañarase a documentación acreditativa da súa compra ou modificación, certificado das súas características técnicas e o Documento Nacional de Identidade ou Código de Identificación Fiscal de suxeito pasivo.2.—Simultaneamente á presentación da declaración-liquidación a que se refire o apartado anterior, o suxeito pasivo ingresará o importe da cota do imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma se efectuara mediante a correcta aplicación das normas reguladoras do imposto.1.—No caso de vehículos xa matriculados ou declarados aptos para a circulación, o pago das cotas anuais do imposto realizarase dentro do primeiro semestre de cada exercicio.2.—No suposto regulado no apartado anterior, a recadación das correspondentes tarifas realizarase mediante o sistema de padrón anual no que figurarán tódolos vehículos suxeitos ao imposto que consten inscritos no correspondente Rexistro Público a nome de persoas ou entidades domiciliadas neste termo municipal.3.—O padrón ou matrícula do imposto exporase ao público polo prazo de un mes para que os lexítimos interesados poidan examinalo e, no seu caso, formular as reclamacións oportunas. A exposición ao público anunciarase no “Boletín Oficial” da provincia e producirá os efectos de notificación da liquidación a cada un dos suxeitos pasivos.4.—O pago do imposto acreditarase mediante o recibo ou carta de pago expedidos polo Concello ou polo Organismo encargado da xestión e recadación de dito imposto.5.—Quen solicite perante a Xefatura Provincial de Tráfico a matriculación ou a certificación de aptitude para circular dun vehículo, deberá acreditar previamente o pago do imposto.6.—Os titulares dos vehículos, cando comuniquen á Xefatura Provincial de Tráfico a súa reforma, sempre que altere a súa clasificación a efectos deste imposto, así como tamén nos casos de transferencia, de cambio de domicilio que conste no permiso de circulación do vehículo, ou de baixa de ditos vehículos, deberán acreditar previamente ante a referida Xefatura Provincial o pago do último recibo presentado ao cobro do imposto, sen prexuízo de que sexa esixible por vía de xestión e inspección o pago de tódalas débedas por dito concepto devengadas, liquidadas, presentadas ao cobro e non prescritas. Exceptúase da referida obrigación de acreditación o suposto das baixas definitivas de vehículos con 15 ou máis anos de antigüidade.7.—As Xefaturas Provinciais de Tráfico non tramitarán os expedientes de baixa, transferencia ou modificación de vehículos, se non se acredita previamente o pago do imposto nos termos establecidos nos apartados anteriores. Será aplicable o réxime de infraccións e sancións previsto na Lei Xeral Tributaria e nas disposicións que a complementen e a desenvolvan. A presente modificación entrará en vigor a partir do día da súa publicación no BOP e permanecerá en vigor ata a súa modificación ou derrogación expresa”. De conformidade co artigo 19.1º do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, unha vez publicado o seu texto, as modificacións operadas no artigo 5 entrarán en vigor a partir do día 1 de xaneiro de 2022, permanecendo en vigor ata a súa modificación ou derrogación expresa. Contra a modificación da presente ordenanza cabe recurso contencioso-administrativo na forma e prazos determinados na Lei 29/98 de Xurisdición Contencioso-administrativa Poio, a 23 de marzo de 2021. O Alcalde, Luciano Sobral Fernández.